ai4bharat/Pralekha huggingface dataset:
উপ-রাষ্ট্রপতিরসচিবালয়
কৃষকদের নানা সমস্যার সমাধানের জন্য গবেষকদের উদ্যোগী হওয়ার আহ্বান জানিয়েছেন উপরাষ্ট্রপতি
নতুনদিল্লি, ১৮ই আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু, কৃষকদের নানা সমস্যার সমাধানের জন্য গবেষক ও বিজ্ঞানীদের এগিয়ে আসার আহ্বান জানিয়েছেন। তিনি অনলাইনে অটল র্যাতঙ্কিং অফ ইন্সটিটিউট অন ইনোভেশন অ্যাচিভমেন্ট ২০২০-র পুরস্কার বিতরণী অনুষ্ঠানে বক্তব্য রাখছিলেন। কৃষকরা যাতে সঠিক সময়ে তথ্য পান এবং তাঁরা যাতে হিমঘরে তাদের উৎপাদিত কৃষি পণ্য রাখার সুবিধে পান সেই বিষয়গুলি নিয়ে উদ্ভাবক ও গবেষকদের কাজ করার তিনি আহ্বান জানিয়েছেন।
কৃষকদের মধ্যসত্ত্বভোগীদের হাত থেকে বাঁচাতে এবং তাঁরা যাতে পণ্যের ভালো দাম পান, তারজন্য এআইসিটিই, আইসিএআর, এনআইআরডি ও কৃষি বিশ্ববিদ্যালয়গুলিকে একযোগে কাজ করতে হবে বলে শ্রী নাইডু মত প্রকাশ করেছেন। দেশের উদ্ভাবন ও নতুন উদ্যোগের পরিবেশ গড়ে তুলতে উচ্চশিক্ষা ব্যবস্থাকে গুরুত্বপূর্ণ ভূমিকা পালন করতে হবে, যাতে ছাত্রছাত্রীদের মধ্যে অনুসন্ধিৎসার মনসিকতা গড়ে ওঠে। নতুন শিক্ষা নীতি౼ উদ্ভাবন, গুরুত্বপূর্ণ বিষয় নিয়ে ভাবনা চিন্তা করার ক্ষমতা এবং জ্ঞান আহরণের আনন্দকে বিকশিত করবে বলে তিনি মনে করেন।
আমাদের শিক্ষা ব্যবস্থায় উদ্ভাবন ও শিল্পোদ্যোগকে উৎসাহিত করার উপর গুরুত্ব দিয়ে শ্রী নাইডু বলেছেন, এর ফলে কর্মপ্রার্থীর পরিবর্তে কর্মসংস্থান সৃষ্টিকারী তৈরি হবে। ভারতের উদ্ভাবনের ঐতিহ্যর কথা উল্লেখ করে শ্রী নাইডু বলেছেন, পিঙ্গল, আর্যভট্ট এবং ব্রহ্মগুপ্তের মত বিখ্যাত গণিত বিশারদরা শূণ্য ও দশমিক উদ্ভাবন করছিলেন। এক সময় ‘বিশ্বগুরু’ হিসেবে ভারতের পরিচিতি ছিল। নালন্দা ও তক্ষশিলার মত বিশ্ববিদ্যালয়ে বিদেশ থেকে ছাত্রছাত্রীরা পড়তে আসতেন। দেশে সেই শিক্ষার পরিবেশকে আবারো ফিরিয়ে আনতে হবে। আমাদের যুব সম্প্রদায়ের উচ্চ মেধাকে কাজে লাগিয়ে গবেষণা ও পরীক্ষা নিরীক্ষার কাজে তাদের উৎসাহিত করতে হবে। এর জন্য অটল র্যা ঙ্কিং অফ ইন্সটিটিউশন অন ইনোভেশন অ্যাচিভমেন্ট অত্যন্ত গুরুত্বপূর্ণ পদক্ষেপ বলে উপরাষ্ট্রপতি মন্তব্য করেছেন।
প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ার প্রসঙ্গ উল্লেখ করে উপরাষ্ট্রপতি বলেছেন, নানা সমস্যার সমাধানে উদ্ভাবনের ক্ষমতা গড়ে তুলতে হবে, বিষয়ের উপর পরীক্ষা নিরীক্ষা করতে হবে। তিনি বিজ্ঞানী ও গবেষকদের বিভিন্ন সমস্যার সমাধানে উদ্ভাবনের উপর গুরুত্ব দেন, যাতে মানুষের জীবনে সাচ্ছন্দ্য আসে।
শিক্ষামন্ত্রী শ্রী রমেশ পোখরিয়াল নিশাঙ্ক, দপ্তরের প্রতিমন্ত্রী শ্রী সঞ্জয় ধোত্রে, এআইসিটিই –এর চেয়ারম্যান অধ্যাপক অনিল সহস্রবুদ্ধে, উচ্চ শিক্ষা দপ্তরের সচিব শ্রী অমিত খাড়ে এআরআইআইইএ কমিটির চেয়ারম্যান ও সিওয়াইআইইএনটি-র এক্সিকিউটিভ চেয়ারম্যান ডঃ বিভি আর মোহন রেড্ডি সহ অনেকে অন লাইনের মাধ্যমে এই অনুষ্ঠানে যোগ দেন।
(CG/CB
শিল্পওবাণিজ্যমন্ত্রক
রপ্তানি বাণিজ্যের প্রসার ও অভ্যন্তরীণ বাণিজ্যে আরও সুসঙ্গতি নিয়ে আসার ওপর গুরুত্ব দিলেন পীযূষ গোয়েল
নয়াদিল্লি, ০৭ জুন ২০১৯
কেন্দ্রীয় বাণিজ্য ও শিল্প তথা রেল মন্ত্রী শ্রী পীযূষ গোয়েল বৃহস্পতিবার বাণিজ্য পর্ষদ তথা বাণিজ্য উন্নয়ন ও প্রসার পর্ষদের যৌথ বৈঠকে সভাপতিত্ব করেন। এই উপলক্ষে শ্রী গোয়েল রপ্তানি বাণিজ্যের প্রসার ও দেশীয় উৎপাদন-সহ বাণিজ্য ঘাটতি দূর করার লক্ষ্যে একাধিক রাজ্যের কৃষি মন্ত্রী, শিল্পপতি, রপ্তানি প্রসার পর্ষদ এবং অর্থনৈতিক ও পরিকাঠামো মন্ত্রকের প্রতিনিধিদের সঙ্গে বিশদ আলাপ-আলোচনা করেন।
বৈঠক শেষে সাংবাদিকদের উদ্দেশে শ্রী গোয়েল বলেন, সরকারের নীতিসমূহগুলির সুফল পেতে মন্ত্রক ও দপ্তরের মধ্যে সমন্বয় বজায় রেখে কাজ করতে হবে। তিনি আরও জানান, আজকের বৈঠকে যে সমস্ত সিদ্ধান্ত গ্রহণ করা হয়েছে, আগামী ৪৫ দিনের মধ্যেই সে ব্যাপারে প্রয়োজনীয় পদক্ষেপ করা হবে। পরবর্তী বৈঠক ৪৫ দিনের মধ্যেই আয়োজন করা হবে বলেও তিনি জানান। স্বল্প সুদে ঋণ সহায়তা পাবার ক্ষেত্রে রপ্তানিকারকরা যে সমস্ত সমস্যার সম্মুখীন হন, তা দ্রুত সমাধান করা হবে বলে জানিয়ে মন্ত্রী বলেন, দেশের গুরুত্বপূর্ণ বন্দরগুলিতে এক্স-রে স্ক্যানার বসানো হবে, যাতে শুল্ক সংক্রান্ত ছাড়পত্র আরও সহজে পাওয়া যায়। তিনি আরও বলেন, রাজ্য ও কেন্দ্রীয় পর্যায়ে কর ও শুল্কের ক্ষেত্রে বিশেষ ছাড় দিতে আগামী তিন মাসের মধ্যে নতুন একটি প্রকল্প শুরু করা হচ্ছে। সমস্ত ক্ষেত্রের জন্যই এই প্রকল্পটি পর্যায়ক্রমে রূপায়ণ করা হবে।
একদিনের এই আলোচনাসভায় রপ্তানিকারকরা মার্কিন যুক্তরাষ্ট্র ও চিনের মধ্যে যে বাণিজ্য যুদ্ধ চলছে – সে বিষয়েও আলোচনা করেন। এছাড়াও, আলোচনায় আঞ্চলিক সুসংহত অর্থনৈতিক অংশীদারিত্ব, রপ্তানি বাণিজ্যে ঋণ সহায়তা পাবার ক্ষেত্রে বিভিন্ন সমস্যার কথা উঠে আসে। নতুন কৃষি রপ্তানি নীতি রূপায়ণ নিয়েও বৈঠকে বিশেষভাবে আলোচনা হয়েছে। শ্রী গোয়েল সরকারি ই-মার্কেট ব্যবস্থা গ্রহণ করার জন্য রাজ্যগুলির প্রশংসা করে বলেন, এই ব্যবস্থা গ্রহণ করার ফলে অনলাইন সংগ্রহের ক্ষেত্রে আরও স্বচ্ছতা ও দক্ষতা আসবে।
বৈঠকে গৃহীত সিদ্ধান্তসমূহের মধ্যে রয়েছে – অ্যান্টি ডাম্পিং ব্যবস্থার আওতায় আমদানি সংক্রান্ত বিষয়গুলি অনুসন্ধান করে তার সমস্যা খতিয়ে দেখা; জৈব পণ্যসামগ্রী রপ্তানি বাড়াতে পদক্ষেপ গ্রহণ; আমদানির ওপর নির্ভরশীলতা কমাতে প্রথম ৫০টি শুল্ক ক্ষেত্রের নিয়ম পুঙ্খানুপুঙ্খভাবে খতিয়ে দেখা; ব্যাপক উৎপাদনের সম্ভাবনা রয়েছে এমন ৫০টি ক্ষেত্রের জন্য পণ্য-ভিত্তিক ক্লাস্টার গড়ে তোলা; রেলের রিয়েল এস্টেট এবং কম ব্যবহৃত রেল স্টেশনগুলিকে একত্রিত করে ওয়্যারহাউস বা গুদামঘর স্থাপনের সম্ভাবনা খুঁজে বের করা প্রভৃতি।
SSS/BD/SB
(Visitor Counter : 192
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা রপ্তানি ক্ষেত্রের সুদ সমতা প্রকল্পে  প্রাক্-রপ্তানি এবং রপ্তানি পরবর্তী সময়ে আর্থিক ঋণের সুবিধা-প্রাপকের তালিকায় বাণিজ্যিক রপ্তানিকারকদের অন্তর্ভুক্তির অনুমোদন দিয়েছে
নয়াদিল্লি, ০২ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় অর্থনৈতিক বিষয় সংক্রান্ত কমিটির বৈঠকে রপ্তানি ক্ষেত্রের সুদ সমতা প্রকল্পে  প্রাক্-রপ্তানি ও রপ্তানি পরবর্তী সময়ে আর্থিক ঋণের সুবিধা-প্রাপকের তালিকায় বাণিজ্যিক রপ্তানিকারকদের অন্তর্ভুক্ত করার জন্য বাণিজ্য মন্ত্রকের প্রস্তাবটি অনুমোদন করা হয়েছে। এই প্রকল্পের অধীনে যে ৪০০টি শুল্ককে চিহ্নিত করা হয়েছে, তার আওতায় কোনও পণ্য রপ্তানি করলে, তার সমতুল অর্থের ওপর ৩ শতাংশ হারে সুদ সমতা প্রকল্পের সুবিধা দেওয়া হবে। তবে, এই সমস্ত পণ্যদ্রব্য মোটামুটি সাধারণভাবে অতিক্ষুদ্র, ক্ষুদ্র ও মাঝারি শিল্পোদ্যোগের মাধ্যমে, কৃষি, বস্ত্রবয়ন, চর্মজাত, হস্তশিল্প এবং মেশিনারির মতো শ্রমনিবিড় ক্ষেত্রেই উৎপাদিত হয়ে থাকে।
এই প্রস্তাব অনুমোদনের ফলে প্রকল্পটির বাকি মেয়াদের জন্য, রপ্তানিকারকরা সুদ সমতার সুবাদে প্রায় ৬০০ কোটি টাকার মতো আর্থিক সুবিধা পাবেন। বাণিজ্যিক রপ্তানিকারকদের এই প্রকল্পে অন্তর্ভুক্ত করার ফলে তারা আরও বেশি করে প্রতিযোগিতামূলক হয়ে উঠবেন এবং অতিক্ষুদ্র, ক্ষুদ্র ও মাঝারি শিল্প ক্ষেত্রে উৎপাদিত বিভিন্ন পণ্যদ্রব্য রপ্তানিতে উৎসাহিত হবেন বলে মনে করা হচ্ছে। এইসব ক্ষেত্রে উৎপাদিত পণ্যদ্রব্যের অতিরিক্ত রপ্তানির ফলে কর্মনিবিড় এই ক্ষেত্রগুলিতে কর্মসংস্থানের সম্ভাবনা বৃদ্ধি পাবে।
এই প্রকল্পটি ২০১৫ সালের পয়লা এপ্রিল ৫ বছরের মেয়াদের জন্য শুরু করা হয়। এতদিন পর্যন্ত বাণিজ্যিক রপ্তানিকারকদের সুদ সমতা প্রকল্পের সুবিধা দেওয়া হ;’ত না। দীর্ঘদিন ধরেই তারা এই প্রকল্পের অন্তর্ভুক্তির দাবি জানিয়ে আসছিল। যেহেতু, এমএসএমই ক্ষেত্রে উৎপাদিত পণ্যদ্রব্য রাপ্তানিতে বাণিজ্যিক রপ্তানিকারকরা গুরুত্বপূর্ণ ভূমিকা নিয়ে থাকে, তাই তাদের এই সুবিধা প্রদানের সিদ্ধান্ত নেওয়া হয়েছে।
CG/PB/SB
(Visitor Counter : 91
প্রধানমন্ত্রীরদপ্তর
ভারতকে স্বনির্ভর করে তোলার লক্ষ্যে অধ্যাপক এম এস স্বামীনাথনের অবদান সম্পর্কে প্রধানমন্ত্রী তাঁর চিন্তাভাবনার কথা আজ তুলে ধরলেন
নয়াদিল্লি, ৭ অক্টোবর, ২০২৩
কৃষিক্ষেত্রে ভারতকে স্বনির্ভর করে তোলার উদ্দেশ্যে দেশের বিশিষ্ট কৃষি-বিজ্ঞানী অধ্যাপক এম এস স্বামীনাথনের অবদান সম্পর্কে প্রধানমন্ত্রী শ্রী নরেন্দ্র মোদী তাঁর চিন্তাভাবনার কথা আজ ব্যক্ত করেছেন
https://www.narendramodi.in/prof-swaminathan-s-unyielding-commitment-eng-এই ওয়েবসাইটটিতে।
সমাজমাধ্যমে পোস্ট করা এক বার্তায় শ্রী মোদী বলেছেন :
“কৃষিক্ষেত্রে ভারতকে স্বনির্ভর করে তোলার লক্ষ্যে অধ্যাপক এম এস স্বামীনাথনের অবদান সম্পর্কে আমার কিছু কিছু চিন্তাভাবনা আজ আমি লিপিবদ্ধ করেছি। দেশের কৃষক সম্প্রদায়ের সমৃদ্ধির স্বার্থে তিনি নিরলস কাজ করে গেছেন।”
PG/SKD/DM
(
প্রধানমন্ত্রীরদপ্তর
মহারাষ্ট্রের রায়গড়ে বাস দুর্ঘটনায় প্রাণহানিতে শোকপ্রকাশ প্রধানমন্ত্রীর
প্রধানমন্ত্রীর জাতীয় ত্রাণ তহবিল থেকে সাহায্যের ঘোষণা করা হয়েছে
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী মহারাষ্ট্রের রায়গড়ে বাস দুর্ঘটনায় প্রাণহানিতে শোকপ্রকাশ করেছেন। শ্রী মোদী, প্রধানমন্ত্রীর জাতীয় ত্রাণ তহবিল  থেকে ক্ষতিগ্রস্তদের জন্য সাহায্যের ঘোষণা করেছেন।
প্রধানমন্ত্রীর দপ্তর থেকে একগুচ্ছ ট্যুইটে জানানো হয়েছে;
“মহারাষ্ট্রের রায়গড়ে বাস দুর্ঘটনায় প্রাণহানির ঘটনায় আমি মর্মাহত। যাঁরা তাঁদের নিকটজনকে হারিয়েছেন তাদের জন্য রইল সমবেদনা। আহতদের দ্রুত আরোগ্য কামনা করি। রাজ্য সরকার ক্ষতিগ্রস্তদের সম্ভাব্য সব রকম সাহায্য দিচ্ছে: প্রধানমন্ত্রী।”
“প্রধানমন্ত্রীর জাতীয় ত্রাণ তহবিল  থেকে রায়গড়ে বাস দুর্ঘটনায় মৃতদের নিকটাত্মীয়কে এককালীন ২ লক্ষ টাকা ও আহতদের ৫০ হাজার টাকা সাহায্য দেওয়া হবে: প্রধানমন্ত্রী।”
PG/PM/NS
(
প্রতিরক্ষামন্ত্রক
ভারতীয় সেনাবাহিনী সিকিউর অ্যাপ্লিকেশন ফর ইন্টারনেট এর সূচনা করেছে
নয়াদিল্লী, ২৯ অক্টোবর, ২০২০
আত্মনির্ভর ভারত গঠনের লক্ষে ভারতীয় সেনাবাহিনী ‘সিকিউর অ্যাপ্লিকেশন ফর ইন্টারনেট ’ নামে একটি সহজ, সুরক্ষিত বার্তা প্রেরণের অ্যাপ্লিকেশন তৈরি করেছে। এই অ্যাপ্লিকেশনটি ইন্টারনেটের মাধ্যমে অ্যান্ড্রয়েড প্ল্যাটফর্মে নিরাপদে সুরক্ষিতভাবে ভয়েস, টেক্সড এবং ভিডিও কলিং পরিষেবা প্রদান করবে। হোয়াটসঅ্যাপ, টেলিগ্রাম, সম্বাদ এবং জিআইএনএস-এর মতো পরিষেবা ও সুনির্দিষ্ট গন্তব্যে ইনক্রিপশন বার্তা প্রেরণের ক্ষেত্রেও ব্যবহার করা যাবে এই অ্যাপ্লিকেশনটিকে। এসএআই'কে নিরাপদ পরিষেবার মাধ্যম হিসেবে সেনাবাহিনীর নিজস্ব কার্যালয়ের ব্যবহার করা যাবে এবং প্রয়োজন মতো সুরক্ষা বৈশিষ্ট্যগুলিকে কাজে লাগানো সম্ভবপর হবে।
অ্যাপ্লিকেশনটি সিইআরটি-ইন এমেনেলড অডিটর এবং আর্মি সাইবার গ্রুপ পরীক্ষা করে দেখেছে। কৃত্রিম সম্পত্তি অধিকার, এনআইসি-র পরিকাঠামো নির্মাণ, আইওএস প্ল্যাটফর্মে কাজের ক্ষেত্রে এই অ্যাপ্লিকেশনটি বিশেষ তাপর্যপূর্ণ। এই পরিষেবার মাধ্যমে নিরাপদে বার্তা প্রেরণ করা সম্ভব। সেনাবাহিনীর সমস্ত কাজকর্মে এই পরিষেবা ব্যবহার করা হবে।
প্রতিরক্ষা মন্ত্রী এই অ্যাপের কার্যপ্রণালী পর্যালোচনা করেন। এই অ্যাপ্লিকেশন তৈরি ও দক্ষতার জন্য কর্নেল সাই শঙ্করকে বিশেষ ধন্যবাদ জানান।
CG/SS/NS
(Visitor Counter : 220
প্রধানমন্ত্রীরদপ্তর
চৌধুরী অজিত সিং-এর প্রয়াণে প্রধানমন্ত্রীর শোকপ্রকাশ
নতুন দিল্লি, ৬ মে, ২০২১
প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী চৌধুরী অজিত সিং জী-র প্রয়াণে শোক প্রকাশ করেছেন।
ট্যুইটে চৌধুরী অজিত সিং জী-র প্রয়াণে প্রধানমন্ত্রী গভীর শোক প্রকাশ করে বলেছেন, কৃষকদের কল্যাণে তাঁর আন্তরিকতা এবং কেন্দ্রীয় সরকারের বিভিন্ন মন্ত্রকের পদে তাঁর দক্ষতা স্মরণীয় হয়ে থাকবে। শ্রী মোদী তাঁর পরিবার ও অনুগামীদের প্রতি সমবেদনা জানিয়েছেন।
SC/BD/AS
(Visitor Counter : 96
কেন্দ্রীয়মন্ত্রিসভা
লক্ষ্মীবিলাস ব্যাঙ্ক ও ডিবিএস ব্যাঙ্ক ইন্ডিয়া লিমিটেডের সংযুক্তিকরণের প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে লক্ষ্মীবিলাস ব্যাঙ্ক লিমিটেড ও ডিবিএস ব্যাঙ্ক ইন্ডিয়া লিমিটেডের  মধ্যে সংযুক্তিকরণের প্রস্তাবটি অনুমোদিত হয়েছে। রিজার্ভ ব্যাঙ্ক গ্রাহকদের স্বার্থ রক্ষার জন্য, আর্থিক ক্ষেত্রে এবং ব্যাঙ্কের স্থিতাবস্থা বজায় রাখার কারণে ১৯৪৯ সালের ব্যাঙ্কিং রেগুলেশন আইনের ৪৫ নম্বর ধারা অনুসারে এলভিবি-কে ৩০ দিনের মোরাটোরিয়ামে পাঠিয়েছে। রিজার্ভ ব্যাঙ্ক সরকারের সঙ্গে আলোচনা করে, এলভিবি-র বোর্ড অফ ডিরেক্টরর্সের সদস্যদের সরিয়ে দিয়েছে এবং একজন প্রশাসককে ব্যাঙ্কের গ্রাহকদের স্বার্থ সুরক্ষার জন্য নিয়োগ করেছে।
রিজার্ভ ব্যাঙ্ক জনসাধারণের কাছ থেকে বিভিন্ন পরামর্শ ও আপত্তির বিষয় শোনার পর ব্যাঙ্কটির সংযুক্তিকরণের একটি প্রকল্প তৈরি করেছিল। এক্ষেত্রে সরকারের অনুমোদনের প্রয়োজন ছিল। মোরাটোরিয়ামের সময়ের আগেই এই ব্যবস্থা কার্যকর হওয়ায় গ্রাহকরা টাকা তোলার ক্ষেত্রে যে নিষেধাজ্ঞার সম্মুখীন হয়েছিলেন সেই বিষয়টিকে শিথিল করা হয়েছে। এই প্রস্তাবের ফলে এলভিবি, ডিবিআইএল-এর সঙ্গে সংযুক্তিকরণের প্রক্রিয়া শুরু হল। গ্রাহকদের টাকা তোলার ক্ষেত্রে আর কোন নিষেধাজ্ঞা থাকলোনা।
রিজার্ভ ব্যাঙ্কের থেকে অনুমতি পেয়ে ভারতে ডিবিআইএল একটি ব্যাঙ্কিং সংস্থা গড়ে তোলে। এই ব্যাঙ্কের হিসেব সংক্রান্ত ব্যালেন্স শিট যথেষ্ট শক্তিশালী। এছাড়াও ডিবিএস-এর মূলধন জনিত সহায়তা পাওয়া যাবে। ১৮টি মার্কেটে এবং সদর দপ্তরে এই সংস্থার নাম নথিভুক্ত করা আছে। সংযুক্তিকরণের পর ডিবিআইএল-এর আর্থিক অবস্থার উন্নতি হয়েছে, বর্তমানে এই ব্যাঙ্কের শাখা বেড়ে হল ৬০০।
গ্রাহকদের স্বার্থ বজায় রেখে এবং আর্থিক ব্যবস্থায় স্বচ্ছতা বজায় রাখার জন্য সরকার পরিচ্ছন্ন একটি ব্যাঙ্কিং ব্যবস্থা গড়ে তুলতে প্রতিশ্রুতিবদ্ধ। তাই এলভিবি-র ডিবিআইএল-এর সঙ্গে দ্রুত সংযুক্তিকরণের প্রক্রিয়াটি সম্পন্ন করা হবে।
প্রধানমন্ত্রীরদপ্তর
প্রধানমন্ত্রী কোয়াড নেতৃবৃন্দের সম্মেলনের ফাঁকে অস্ট্রেলিয়ার প্রধানমন্ত্রীর সঙ্গে বৈঠক করেছেন
নতুন দিল্লি, ২৪ মে, ২০২২
প্রধানমন্ত্রী শ্রী নরেন্দ্র মোদী, জাপানের টোকিওতে কোয়াড নেতৃবৃন্দের সম্মেলনের ফাঁকে ২৪শে মে অস্ট্রেলিয়ার প্রধানমন্ত্রী মিঃ অ্যান্টনি অ্যালবানেসের সঙ্গে দ্বিপাক্ষিক বৈঠক করেছেন।
নির্বাচনে জয়ের জন্য প্রধানমন্ত্রী অ্যালবানেসকে অভিনন্দন জানিয়েছেন প্রধানমন্ত্রী শ্রী মোদী। উভয় নেতা বাণিজ্য ও বিনিয়োগ, প্রতিরক্ষা উৎপাদন, গ্রীন হাইড্রোজেন, পুনর্নবীকরণযোগ্য শক্তি, শিক্ষা, বিজ্ঞান ও প্রযুক্তি, কৃষি গবেষণা, ক্রীড়া এবং মানুষের সঙ্গে মানুষের সম্পর্ক সহ সর্বাঙ্গীন কৌশলগত অংশীদারিত্বের আওতায় বহুমুখী সহযোগিতার বিষয় নিয়ে পর্যালোচনা করেছেন। উভয় দেশের প্রধানমন্ত্রী দ্বিপাক্ষিক সম্পর্কের ইতিবাচক গতি অব্যাহত রাখতে তাদের ইচ্ছার কথা ব্যক্ত করেছেন।
অস্ট্রেলিয়ার প্রধানমন্ত্রীকে অতি দ্রুত ভারত সফরের জন্য আমন্ত্রণ জানিয়েছেন প্রধানমন্ত্রী।
CG/SS/SKD/
(
অর্থমন্ত্রক
নাগাল্যান্ডে শিক্ষার মান উন্নত করতে প্রকল্প রূপায়ণের জন্য ভারত সরকার ও বিশ্ব ব্যাংকের মধ্যে চুক্তি স্বাক্ষর
নতুন দিল্লি,২৩ ফেব্রুয়ারি, ২০২১
নাগাল্যান্ডের শিক্ষার মানোন্নয়নের জন্য কেন্দ্রীয় সরকার, নাগাল্যান্ড সরকার ও বিশ্বব্যাংকের মধ্যে ৬৮ মিলিয়ন মার্কিন ডলারের একটি চুক্তি স্বাক্ষরিত হয়েছে। এর মাধ্যমে নাগাল্যান্ড জুড়ে বিদ্যালয়গুলির পরিচালন শক্তি বৃদ্ধির পাশাপাশি কয়েকটি নির্বাচিত বিদ্যালয়ে শিক্ষার মান ও পরিবেশ উন্নত করা হবে। এর ফলে নাগাল্যান্ডে শ্রেণীকক্ষে পাঠদান এবং সংস্থান মূলক প্রকল্প উন্নত করার মাধ্যমে শিক্ষাদানের ক্ষেত্রে শিক্ষকদের পেশাদারিত্বের মনোভাব তৈরি হবে । এর পাশাপাশি অনলাইন পদ্ধতিতে শিক্ষাদানের ক্ষেত্রে প্রযুক্তি ব্যবহারের প্রতি আগ্রহের সৃষ্টি করবে। যার ফলে করোনা জনিত অতিমারির পরিস্থিতিতেও শিক্ষার পরিবেশ বিঘ্নিত হবে না। নাগাল্যান্ডে সরকারি শিক্ষা ব্যবস্থায় এই সংস্কারের ফলে প্রায় দেড় লক্ষ শিক্ষার্থী এবং ২০ হাজার শিক্ষক উপকৃত হবেন।
ভারত সরকারের অর্থ মন্ত্রকের অর্থনৈতিক বিষয়ক বিভাগের অতিরিক্ত সচিব শ্রী সি এস মহাপাত্র জানিয়েছেন, মানব সম্পদ বিকাশই যেকোনো উন্নয়নের ক্ষেত্রে গুরুত্বপূর্ণ ভূমিকা নেয়। আর সেই লক্ষ্যেই ভারত সরকার শিক্ষার বিস্তারের জন্য বেশকিছু উল্লেখযোগ্য পদক্ষেপ গ্রহণ করেছে। নাগাল্যান্ডের জন্য যেসব শিক্ষা সংক্রান্ত প্রকল্প গ্রহণ করা হয়েছে তা ওই রাজ্যে বর্তমান শিক্ষা ব্যবস্থায় শিক্ষার্থী এবং শিক্ষকরা যে অসুবিধা ভোগ করছেন তা দূর হবে।
কেন্দ্রীয় সরকারের পক্ষে শ্রী মহাপাত্র এই শিক্ষাসংক্রান্ত চুক্তিতে স্বাক্ষর করেন। অন্যদিকে, নাগাল্যান্ড সরকারের পক্ষে সে রাজ্যের বিদ্যালয় শিক্ষা বিভাগের প্রধান অধিকর্তা মিস্টার শানাভাস সি এবং বিশ্ব ব্যাংকের পক্ষে ভারতের দায়িত্বপ্রাপ্ত নির্দেশক জুনায়েদ আহমেদ স্বাক্ষর করেন।
শ্রী আহমেদ জানান, ভারতে বিগত কয়েক বছরে বিদ্যালয় মুখী শিশুর সংখ্যা বৃদ্ধি পেয়েছে। শ্রমবাজারের চাহিদা মেটাতে এবং ভবিষ্যত উন্নয়নের লক্ষ্যে শিক্ষার চাহিদা বৃদ্ধির প্রয়োজন রয়েছে। সে রাজ্যে শিক্ষা ব্যবস্থার উন্নয়নের জন্য নাগাল্যান্ড সরকার প্রচেষ্টা চালিয়ে যাচ্ছে।
শিক্ষাবিদ এবং বিশ্বব্যাংকের এই প্রকল্পের দলনেতা শ্রী কুমার বিবেক জানিয়েছেন, এই প্রকল্পের মাধ্যমে নাগাল্যান্ডে সংস্কারমুখী বিদ্যালয় শিক্ষার পরিবেশ সৃষ্টি হবে। যেখানে শিক্ষার্থীরা আধুনিক প্রযুক্তির ব্যবহারের মাধ্যমে শিক্ষার সুযোগ পাবে।
নতুন এই চুক্তি অনুযায়ী নাগাল্যান্ডের ৪৪ টি উচ্চমাধ্যমিক বিদ্যালয়ের মধ্যে ১৫ টিতে উন্নয়নমূলক কাজ করা হবে। এজন্য ইন্টার ন্যাশনাল ব্যাংক ফর রিকনস্ট্রাকশন এন্ড ডেভেলপমেন্ট, আই বি আর ডি থেকে সাড়ে ১৪ বছরের জন্য ৬৮ মিলিয়ন মার্কিন ডলার ঋণ নেওয়া হয়েছে। এই ঋণ শোধের সময় অতিরিক্ত আরও ৫ বছর বৃদ্ধি করা যাবে।
স্বাস্থ্যওপরিবারকল্যাণমন্ত্রক
বিদ্যালয় সংলগ্ন এলাকায় তামাকজাত পণ্য বিক্রি
নয়াদিল্লি, ২৩ জুলাই, ২০১৯
সিগারেট ও অন্যান্য তামাকজাত পণ্য  আইন, ২০০৩ – এর ৬ নম্বর ধারা অনুযায়ী ১৮ বছরের কম বয়সী যে কোনও ব্যক্তিকে অথবা শিক্ষা প্রতিষ্ঠানের ১০০ গজ ব্যাসার্ধের মধ্যে সিগারেট এবং অন্যান্য তামাকজাত পণ্যের বিক্রয় নিষিদ্ধ করা হয়েছে। রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, সিগারেট ও তামাকজাত পণ্য বিক্রয় সংক্রান্ত এই আইনটি রূপায়ণের দায়িত্ব রাজ্য ও কেন্দ্রশাসিত অঞ্চলগুলির। তিনি আরও জানান, এই আইন লঙ্ঘনের দায়ে ৪ ও ৬ নম্বর ধারা অনুযায়ী জরিমানা আদায়ের সংস্থান রয়েছে। আইনটির কার্যকর রূপায়ণ সুনিশ্চিত করতে কেন্দ্রীয় সরকার বিভিন্ন দপ্তরের আধিকারিকদের নির্দেশ দিয়েছেন। রাজ্য ও কেন্দ্রশাসিত অঞ্চলগুলিকেও আইনের রূপায়ণ সুনিশ্চিত করতে নির্দিষ্ট সময়ের ব্যবধানে প্রয়োজনীয় পরামর্শ দেওয়া হয়ে থাকে। উল্লেখ করা যেতে পারে, মন্ত্রক গত ৩১শে মে তামাক সেবন মুক্ত শিক্ষা প্রতিষ্ঠান সংক্রান্ত সংশোধিত নীতি-নির্দেশিকা জারি করেছে।
CG/BD/SB
(Visitor Counter : 135
ভারী শিল্প মন্ত্রক
মানেসরের আইসিএটি বিশ্বমানের এক মোটর গাড়ি পরীক্ষা কেন্দ্র
নয়াদিল্লি, ১ মে, ২০১৯
ভারতের মোট অভ্যন্তরীণ উৎপাদনে  মোটর গাড়ি শিল্পের উজ্জ্বল ভূমিকা রয়েছে। জিডিপি-তে এই শিল্পের অবদান ৭.৫ শতাংশেরও বেশি। ভারত সরকার, মোটর গাড়ি শিল্পের বিকাশে এবং সুযোগ-সুবিধা প্রদানে সর্বোচ্চ অগ্রাধিকার দিচ্ছে। জাতীয় মোটর গাড়ি পরীক্ষণ তথা গবেষণা ও উন্নয়ন পরিকাঠামো প্রকল্পের আওতায় দেশে নতুন অত্যাধুনিক মোটর গাড়ি পরীক্ষা কেন্দ্র গড়ে তোলা এক গুরুত্বপূর্ণ পদক্ষেপ। উদ্দেশ্য, প্রযুক্তি-নির্ভর ও পরিচালিত বাজার ব্যবস্থা তথা নিয়ন্ত্রণমূলক কাঠামোকে আরও জোরদার করে তুলতে গাড়ি শিল্পের জন্য এ ধরণের পরীক্ষণ কেন্দ্র অত্যন্ত জরুরি। হরিয়ানার মানেসরের মোটর গাড়ি প্রযুক্তি সংক্রান্ত আন্তর্জাতিক কেন্দ্র বা আইসিএটি এক বিশ্বমানের পরীক্ষণ কেন্দ্র, যেখান থেকে মোটর গাড়ির গুণমান সংক্রান্ত শংসাপত্র এবং গবেষণা ও উন্নয়নমূলক পরিষেবা প্রদান করা হয়ে থাকে। জাতীয় মোটর গাড়ি পরীক্ষণ তথা গবেষণা ও উন্নয়ন পরিকাঠামো প্রকল্পের আওতায় এই কেন্দ্রটির কাজকর্ম পরিচালিত হয়।
আইসিএটি, সভা-সমিতি এবং হাতে-কলমে প্রশিক্ষণের আয়োজনের মাধ্যমে গাড়ি শিল্পের সঙ্গে যুক্ত বিভিন্ন ক্ষেত্র যেমন, পাওয়ার ট্রেন, ধোঁয়া নির্গমন, ভারী ইলেক্ট্রিক যানবাহন এবং ইলেক্ট্রিক যান সংক্রান্ত প্রযুক্তি প্রভৃতি ক্ষেত্রে জ্ঞান আদান-প্রদান করে থাকে।
ভারত, ২০৩০ নাগাদ বৈদ্যুতিন যানবাহন প্রযুক্তি কার্যকর করার লক্ষ্যে অগ্রসর হচ্ছে। এই বিষয়টিকে বিবেচনায় রেখেই আইসিএটি কেন্দ্রের বৈদ্যুতিন যানবাহন সংক্রান্ত পরীক্ষণাগারটি সংশ্লিষ্ট ক্ষেত্রের উন্নতিতে নিরন্তর কাজ করে চলেছে। একইসঙ্গে, আইসিএটি-র উৎকর্ষ কেন্দ্রগুলিকে ‘প্রোডাক্ট ডেভেলপমেন্ট সেন্টার’ বা গুণমান বিশিষ্ট উন্নয়ন কেন্দ্রে পরিবর্তনের পরিকল্পনা গ্রহণ করেছে।
হরিয়ানার মানেসরের মোটর গাড়ি প্রযুক্তি সংক্রান্ত আন্তর্জাতিক কেন্দ্রের ইলেক্ট্রিক্যাল ও ইলেক্ট্রনিক্স পরীক্ষাগারে বিদ্যুতের ক্রমবর্ধমান ব্যবহার নিয়ে গবেষণা চালানো হয়। এছাড়াও, গুণমান বিশিষ্ট পণ্যের আরও মানোন্নয়নে গ্রাহকদের পরামর্শও দেওয়া হয়ে থাকে। টায়ার পরীক্ষা কেন্দ্রের সুদক্ষ ও অভিজ্ঞ কর্মীরা টায়ারের গুণমান সংক্রান্ত বিষয়ে গ্রাহকদের পরিষেবা দিয়ে থাকে। এমনকি, টায়ার নির্মাতা সংস্থা, যানবাহন উৎপাদক সংস্থা এবং ভারতীয় মানক ব্যুরোকেও প্রয়োজনীয় মান সংক্রান্ত বিষয়ে বিভিন্ন পরামর্শ দিয়ে থাকে।
উল্লেখ করা যেতে পারে, আইসিএটি কেন্দ্রে সংঘর্ষের সময় গাড়ির প্রতিরোধ ক্ষমতা পরিমাপ সংক্রান্ত যে পরীক্ষাগারটি রয়েছে, সেখানে গাড়ির সামনে হঠাৎই কোন পথচারী এসে পড়লে দুর্ঘটনা থেকে রক্ষা পাওয়া সংক্রান্ত পরীক্ষানিরীক্ষার ব্যবস্থা, স্টিয়ারিং বক্স থেকে এয়ার ব্যাগ সঠিক সময়ে খুলে যাওয়ার পদ্ধতি প্রভৃতি বিষয় নিয়ে গবেষণা চালানো হয়।
বিশ্বমানের মোটর গাড়ি প্রযুক্তি সংক্রান্ত এই কেন্দ্রটির নির্দেশক শ্রী দীনেশ ত্যাগী জানিয়েছেন, সম্প্রতি প্রতিষ্ঠানে মোটর গাড়ি শিল্পক্ষেত্রে আরও গবেষণা ও উন্নয়নমূলক প্রকল্পের অঙ্গ হিসাবে কৃত্রিম মেধা ও রোবোটিক্স-এর মতো আধুনিক প্রযুক্তি নিয়ে গবেষণার কাজ শুরু হয়েছে। এই কেন্দ্রটিকে এশিয়ার এক অগ্রণী গবেষণা ও উন্নয়ন কেন্দ্রে পরিণত করাই তাঁর প্রতিষ্ঠানের লক্ষ্য বলে শ্রী ত্যাগী জানান। এই লক্ষ্যে প্রতিষ্ঠানটি মোটর গাড়ি নির্মাতা সংস্থাগুলির সঙ্গে বিভিন্ন অত্যাধুনিক প্রযুক্তি নিয়ে একযোগে কাজ করছে।
CG/BD/DM
(Visitor Counter : 98
প্রতিরক্ষামন্ত্রক
বন্যাকবলিত রাজ্যগুলিতে ত্রাণের কাজ চালিয়ে যাচ্ছে বায়ুসেনা
নয়াদিল্লি, ১৪ জুলাই, ২০২৩
১. বন্যাদুর্গত হিমাচলপ্রদেশ ও পাঞ্জাবে ত্রাণ ও উদ্ধার এবং মানবিক সহায়তা প্রদানের কাজ পুরোদমে চালিয়ে যাচ্ছে বায়ুসেনা। গত ৪৮ ঘণ্টায় ৪০টি অভিযান চালিয়ে ১২৬ জন দুর্গতকে উদ্ধার করা হয়েছে, বিতরণ করা হয়েছে ১৭ টন ত্রাণ সামগ্রী।
২. গত ২৪ ঘণ্টায় হরিয়ানার বন্যা কবলিত এলাকাগুলিতে বড় ধরনের অভিযান চালানো হয়েছে। নিহারা, আলাউদ্দিন মাজরা, বিশানগড়, সেগতা, ভুন্নি, মুমনি, সেগতি, জানসুই-এর মতো এলাকাগুলিতে এম১৭ হেলিকপ্টারের সাহায্যে খাদ্য সামগ্রী, ত্রিপল ও জলের বোতল সরবরাহ করা হয়েছে।
৩. প্রয়োজন অনুসারে অভিযান চালানোর জন্য এম১৭ ও চিনুক হেলিকপ্টার এবং এএন৩২ ও সি১৩০ পণ্যবাহী বিমান প্রস্তুত রাখা হয়েছে।
CG/SD/NS…. 14.07.23... 130
(Visitor Counter : 49
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুনদিল্লি, ২ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রক গতকাল এক অতিরিক্ত নির্দেশিকায় জানিয়েছে, ব্যক্তিগত সুরক্ষা সরঞ্জাম যুক্তিসঙ্গত ভাবে ব্যবহার করতে হবে। এর আগে মন্ত্রক “ব্যক্তিগত সুরক্ষা সামগ্রীর যুক্তিসঙ্গত ব্যবহার” শীর্ষক যে নির্দেশিকা জারি করেছিল এটি তার অতিরিক্ত। এই নির্দেশিকাটি দেখতে নীচের লিঙ্কে ক্লিক করুন।
https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf
শেষ পাওয়া খবরে দেশে আক্রান্তের সংখ্যা ৩৭,৩৩৬ জন।গতকাল আরো ২২৯৩ জন নতুন করে এই ভাইরাসে সংক্রমিত হয়েছেন। সুস্থ হয়ে বাড়ি ফিরে গেছেন ৯৯৫০ জন। অর্থাৎ মোট আক্রান্তের ২৬.৬৫ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
২০২২-২৩ অর্থবর্ষে জেম-এর মাধ্যমে মোট ব্যবসা-বাণিজ্যের পরিমাণ ২ লক্ষ কোটি টাকা অতিক্রম করায় প্রধানমন্ত্রীর সন্তোষ প্রকাশ
নয়াদিল্লি, ৩১ মার্চ,২০২৩
প্রধানমন্ত্রী শ্রী নরেন্দ্র মোদী ২০২২-২৩ অর্থবর্ষে জেম-এর মাধ্যমে মোট ব্যবসা-বাণিজ্যের পরিমাণ ২ লক্ষ কোটি টাকা অতিক্রম করায় সন্তোষ প্রকাশ করেছেন।
কেন্দ্রীয় মন্ত্রী শ্রী পীযূষ গোয়েলের এক ট্যুইট বার্তার প্রত্যুত্তরে প্রধানমন্ত্রী বলেছেন :
“দুর্দান্ত বিষয়! @GeM_India-র মাধ্যমে ভারতের জনসাধারণের ক্ষমতা ও উদ্যমের এক ঝলক প্রকাশিত হয়েছে। বহু নাগরিকের সমৃদ্ধি এবং বাণিজ্যিক পণ্যের ভালো বাজার এর মাধ্যমে সুনিশ্চিত হয়েছে।”
PG/CB/DM/
(
প্রধানমন্ত্রীরদপ্তর
আত্মনির্ভর ভারত গঠনের প্রচেষ্টার প্রশংসা প্রধানমন্ত্রীর
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী দেশজ পদ্ধতিতে নির্মিত এভিজিএএস ১০ এলএল প্রথম দফা সফলভাবে পাপুয়া নিউগিনি’তে রপ্তানি করায় ভারতকে আত্মনির্ভর করে তোলার বিষয়ে ইন্ডিয়ান অয়েল কর্পোরেশন লিমিটেডের চেষ্টার প্রশংসা করেছেন প্রধানমন্ত্রী।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরীর একটি ট্যুইট শেয়ার করে প্রধানমন্ত্রী তাঁর ট্যুইটে বলেন, “এটি দেখে আমি আনন্দিত। আমাদের আত্মনির্ভর ভারত গঠনের প্রচেষ্টাকে আরও কিছুটা মজবুত করল এই রপ্তানি”।
PG/PM/SB
(
ক্ষুদ্র, অতিক্ষুদ্রওমাঝারিশিল্পমন্ত্রক
পিএমইজিপি-র আওতায় ৩১শে অক্টোবর পর্যন্ত ৫.৭ লক্ষ অতিক্ষুদ্র শিল্পোদ্যোগী উপকৃত
নয়াদিল্লি, ০৯ ডিসেম্বর, ২০১৯
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক প্রধানমন্ত্রী কর্মসংস্থান সৃষ্টি কর্মসূচি  বাস্তবায়নের লক্ষ্যে কাজ করছে। এই কর্মসূচির ফলে গ্রাম – শহরের কর্মহীন যুবক-যুবতী ও প্রথাগত হস্তশিল্পীদের সাহায্য করা হয়, যাতে এরা ভর্তুকি যুক্ত ঋণ পেতে পারেন, যার মাধ্যমে কৃষি শিল্প ব্যতীত কুটির, খাদি ও গ্রামীণ শিল্প স্থাপন করা যায়। এই কর্মসূচিতে সুবিধাভোগীরা নির্মাণ শিল্পে ২৫ লক্ষ টাকা এবং পরিষেবা শিল্পে ১০ লক্ষ টাকা পর্যন্ত ঋণ পেতে পারেন। পিএমইজিপি-র আওতায় বিভিন্ন ক্ষেত্রে তাঁদের ১৫ – ৩৫ শতাংশ ভর্তুকি দেওয়া হয়ে থাকে। শিল্প স্থাপনের পর ২৪ থেকে ৩৬ মাসের মধ্যে পরিদর্শন করার প্রক্রিয়া সম্পন্ন হবে। প্রাপ্ত তথ্যানুযায়ী, ২০০৮-০৯ থেকে ২০১৪-১৫ পর্যন্ত এই কর্মসূচির আওতায় গঠিত শিল্পের ৮০ শতাংশ উৎপাদন হচ্ছে। বাকিগুলি বন্ধ হয়ে গেছে।
পিএমইজিপি-র আওতায় ৩১শে অক্টোবর পর্যন্ত ৫ লক্ষ ৭০ হাজার অতিক্ষুদ্র শিল্পোদ্যোগী উপকৃত হয়েছেন। তাঁদেরজন্য ১২৯০২ কোটি টাকা সহায়তা দেওয়া হয়েছে। এই শিল্পোদ্যোগের ফলে ৪৭ লক্ষ মানুষ কাজের সুযোগ পেয়েছেন। সুবিধাভোগীরা দ্বিতীয় দফায় পিএমইজিপি/মুদ্রা যোজনায় তাঁদের প্রতিষ্ঠান সম্প্রসারণের ক্ষেত্রে সর্বোচ্চ ১ কোটি টাকা আর্থিক সাহায্য পেতে পারেন। এর মধ্যে উত্তর-পূর্বাঞ্চলীয় রাজ্যগুলি ২০ শতাংশ ও অন্যান্য রাজ্যগুলি ১৫ শতাংশ ভর্তুকি পেতে পারে।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/CB/SB
(Visitor Counter : 47